cyanic-selkie/wikianc huggingface dataset:
538.
Godina 538. (DXXXVIII) bila je redovna godina koja počinje u petak u julijanskom kalendaru. U svoje vrijeme je bila poznata kao Godina konzulstva Jovana bez kolege (ili, rjeđe, godina 1291. Ab urbe condita). Oznaka 538. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
540.
Godina 540. (DXL) bila je prijestupna godina koja počinje u nedjelju u julijanskom kalendaru. U svoje vrijeme je bila poznata kao Godina konzulstva Justina bez kolege (ili, rjeđe, godina 1293. Ab urbe condita). Oznaka 540. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Korejsko poluostrvo
Korejsko poluostrvo je poluostrvo u istočnoj Aziji. Okružen je Japanskim morem (Istočnim morem) na istoku, Istočnim kineskim morem na jugu, Žutim morem na zapadu i Korejskim prolazom koji spaja prve dvije vodene mase. Sjeverna granica poluostrvo poklapa se sa granicom Sjeverne Koreje i Kine, odnosno Rusije i ide tokom rijeka Yalu i Tuman.
Ukupno sa ostrvima korejsko poluostrvo obuhvata površinu od 220.847 km2.
Reljef
lijevo|mini|150p|Korejsko poluostrvo iz satelita Planine pokrivaju 70% Korejskog poluostrva, često prelazeći visinu od 1.500 metara. Obradivo zemljište je malehno i rijetko te se nalazi u vidu polja između planinskih lanaca. Najveća su polja oko Pjongjanga, te nizina oko rijeke Han. Poluostrvo ima više planina na sjeveru i istoku, s najvišim planinama (uključujući Paektu-san s 2.744 metara visine) na sjeveru.
Poluostrvo ima 8.460 km obale, s time da su južne i zapadne obale posebno razvedene; većina od 3.579 ostrva koji pripadaju poluostrvu smještena duž zapadnih i južnih obala.
Na poluostrvu ne postoje aktivni vulkani, međutim, Planina Baekdu na sjeveru i Hallasan na jugu imaju kraterska jezera, što ukazuje da su bili aktivni ne tako davno. Uz za Ostrvo Ulleung u Japanskom moru se vjeruje da je vulkanskog porijekla. Također, termalni izvori koji ukazuju na vulkansku aktivnost su rašireni duž poluostrva. Prosječno, na poluostrvu se bilježe dva potresa godišnje, ali nemaju veliki efekt.
Klima
Klima poluostrva je prilično različita na njegovom sjevernom i južnom dijelu. Dok sjeverni dio ima pretežno kontinentalnu klimu, južni dio pod uticajem Istočnokorejske tople struje, ogranka Kuro Shio struje, ima relativno toplu i vlažnu klimu. Razlika u prosječnoj temperaturi između sjevernog i južnog dijela kreće se i do 20 °C. Uporedo, količina padavina u regionu rijeke Yalu na sjeveru (600 mm) je duplo manja od one na južnoj obali Korejskog poluostrva (1500 mm).
Cijelo poluostrvo je, međutim, pod utjecajem istih vremenskih ciklusa, uključujući istočnoazijske monsune u sredini ljeta i česte uragane na jesen. Većina kišnih padavina se događa tokom ljeta, a skoro polovina u sezoni monsuna. Zime su hladne, s januarskim temperaturama obično ispod nule, a padavine su rijetke osim na planinama.
FAM122C
Protein 122C porodice sa sličnošću sekvence jest protein koji je kod ljudi kodiran genom FAM122C sa hromosoma X.
Aminokiselinska sekvenca
Dužina polipeptidnog lanca je 195 aminokiselina, a molekulska težina 22.522 Da.
Funkcija
U radu iz 1015. Navodi se da analiza varijabilnosti genske ekspresije može pružiti pronicljiv uvid u to kako je regulatorna kontrola raspoređena po transkriptomu. U analizi jedne ćelije, međućelijska varijabilnost ekspresije gena mjeri konzistentnost broja kopija transkripta uočenih između ćelija u istoj populaciji. Primjena ovih ideja u proučavanju ranog razvoja ljudskog embriona može otkriti važne uvide u transkripcijske programe koji kontroliraju ovaj proces, na osnovu toga koje komponente su najstrožije regulirane. Koristeći objavljeni jednoćelijski RNA-seq skup podataka o ljudskim embrionima prikupljenim u stadijima od četiri, osam čelijaa, morula i blastocista, identificirali su gene sa najstabilnijom, nepromjenjivom ekspresijom u sve četiri razvojne faze.
Utvrđeno je da su stabilno eksprimirani geni obogaćeni za one koji dijele neophodne karakteristike, uključujući esencijalnost, haploinsuficijentnost i sveprisutnu ekspresiju. Manje je vjerovatno da će stabilni geni biti povezani s varijantnim genima gubitka funkcije ili genima ljudske recesivne bolesti na koje utiče delecija varijante broja kopija DNK, što sugerira da stabilni geni imaju funkcionalni utjecaj na regulaciju nekih od osnovnih ćelijskih procesa. Geni sa niskom varijabilnosti ekspresije u ranim fazama razvoja uključeni su u regulaciju metilacije DNK, odgovora na hipoksiju i aktivnosti telomeraze, dok se u fazi blastocista geni niske varijabilnosti obogaćuju za metaboličke procese, kao i za signalizaciju telomeraze. Na osnovu promjena u varijabilnosti ekspresije, identifikovali su pretpostavljeni skup markera genske ekspresije stadija morule i blastocista. Eksperimentalna validacija markera varijabilnosti izraženog u blastocistima pokazala je da HDDC2 ima ulogu u održavanju pluripotencije u ljudskim ES i iPS ćelijama. Sveukipno, analize su identifikovale nove regulatore uključene u lrazvoj judskih embriona koji bi inače bili promašeni korišćenjem metoda koje se fokusiraju na procjenu prosečnih nivoa ekspresije; čineći to, autori ističu vrijednost proučavanja varijabilnosti ekspresije za jednoćelijske RNK-seq podatke.
NGC 3690B
NGC 3690B (također poznat kao Arp 299, IRAS 11257+5850, MCG 10-17-3, PGC 35321 i UGC 6472) je spiralna galaksija koja je udaljena oko 144 miliona sg od Zemlje i nalazi se u sazviježđu Veliki medvjed. Najveći prečnik je 2,00 (84 hiljade sg) a najmanji 1,4 uglovnih minuta (58 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
537.
Godina 537. (DXXXVII) bila je redovna godina koja počinje u četvrtak u julijanskom kalendaru. U svoje vrijeme je bila poznata kao Druga godina poslije konzulstva Belizara (ili, rjeđe, godina 1290. Ab urbe condita). Oznaka 536. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Po drugim kalendarima
(3173/3233-12-5) — do — 丁巳年十一月十四日 (3174/3234-11-14)
Utakmice nogometne reprezentacije Azerbejdžana
Ova stranica tabelarno prikazuje utakmice azerbejdžanske nogometne reprezentacije:
Eli Whitney
Eli Whitney (8. decembar 1756. - 8. januar 1856. godine) je bio američki inovator koji je otkrio mašinu za čišćenje pamuka.
Biografija
Rođen 8. decembra 1756. godine u Westboroughu kao sin farmera. Whitney završava Yale 1792. godine i postaje član "Phi Beta Društva". 6. januara 1817. godine vjenčao se sa Henriettom Edwards s kojom je imao četvero djece. Eli Whitney preminuo je 8. januara 1856. godine.
Zastava Singapura
mini|200px|Zastava Singapura
Zastava Singapura je usvojena 3. decembra 1959. Podijeljena je na dva horizontalna dijela crvene i bijele boje. Na gornjem crvenom dijelu se nalazi bijeli polumjesec i pet bijelih zvijezda koje formiraju krug.
Crvena boja je simbol bratstva i jednakosti svih ljudi, a bijela čednosti i moć. Polumjesec označava mlada naciju, a zvijezde singapurske ideale: demokratiju, mir, napredak, pravednost i jednakost.
Mira Furlan
Biografija
Rođena je u Zagrebu, gdje je na "Akademiji za pozorište i film" u Zagrebu diplomirala 1978. godine. Istovremeno, na istom univerzitetu pohađala je časove jezika gdje je naučila tečno govoriti engleski, njemački i francuski jezik. Odmah nakon završenog fakulteta ostvarila je nekoliko poznatih pozorišnih uloga, za koje je i nagrađena. U početku bila je istaknuta glumica Hrvatskog narodnog pozorišta u Zagrebu, da bi 1980-ih postala jedna od vodećih hrvatskih i jugoslavenskih filmskih glumica. Naročito se istakla u filmovima Kiklop (1982.) Antuna Vrdoljaka, U raljama života (1984.) i Za sreću je potrebno troje (1986.) Rajka Grlića te filmu Lepota poroka (1986.) Živka Nikolića. Značajnu ulogu ostvarila je i u filmu Otac na službenom putu (1985) Emira Kusturice, koji je osvojio Zlatnu palmu na Filmskom festivalu u Kanu. thumb|250px|lijevo|Mira Furlan (u sredini) u razgovoru sa novinarima i filmskim kritičarima u okviru multižanrovske konvencije [[Dragon Con u Atlanti 2006. godine, povodom naučnofantastične serije Babylon 5]] Krajem 1980-ih nastupala je u pozorišnim predstavama u Beogradu i Zagrebu, a kratko je pjevala i sa rock grupom La Cinema. Od početka 1990-ih, zajedno sa suprugom Goranom Gajićem, koji je također filmski radnik, živjela je u SAD gdje je postigla svjetsku slavu nastupima u TV-serijama Babylon 5 (u ulozi ambasadorice Dellen) i Izgubljeni (u ulozi Danielle Russo). Godine 1998. u Los Angelesu snimila je muzički album "Songs From Movies That Have Never Been Made" (Pjesme iz filmova koji nikad nisu snimljeni). Godine 2002. vratila se poslije 11 godina u Hrvatsku da bi igrala glavnu ulogu u izvedbi Euripidove predstave Medeja, zajedno sa Pozorišnim udruženjem Ulysses Radeta Šerbedžije. Povremeno je pisala kolumne u nekadašnjem splitskom magazinu Feral tribune, koje su 2010. godine objavljene u knjizi Totalna rasprodaja. Također, napisala je pozorišni komad pod nazivom Dok nas smrt ne razdvoji, čija radnja se dešava u Zagrebu tokom 1970-ih. Sa suprugom Goranom Gajićem Mira Furlan imala je jedno dijete, Marka Lava, kojeg je rodila 1998. godine. Umrla je 20. januara 2021. godine u svom domu u Los Angelesu. Imala je 65 godina, a patila je od komplikacija uzrokovanim virusom zapadnog Nila u vrijeme koje je prethodilo njenoj smrti.
Citati
Komentarišući burne događaje tokom 1990-ih u intervjuu na veb stranici Peščanik 2012. godine, Mira Furlan rekla je da:.
NGC 6660
NGC 6660 (također poznat kao IRAS 18324+2252, MCG 4-44-3, NGC 6661, PGC 62072 i UGC 11282) je spiralna galaksija koja je udaljena oko 195 miliona sg od Zemlje i nalazi se u sazviježđu Herkul. Najveći prečnik je 1,80 (102 hiljade sg) a najmanji 1,1 uglovnih minuta (62 hiljade sg). Prvo otkriće je napravio Lewis Swift 14. jula 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Hans Fronius
Hans Fronius (Sarajevo, 12. septembar 1903. - Mödling, 1988. godine) je bio akademski slikar porijeklom iz Sarajeva. Kao desetogodišnjak bio je očevidac sarajevskog atentata na Franza Ferdinanda. Nakon rata cijela porodica seli u Graz.
Od 1922. do 1928. godine studira na Akademiji likovnih umjetnosti u Beču. Za vrijeme studija putuje Evropom. 1961. godine seli u Beč, gdje radi najprije kao nastavnik, a zatim kao slobodni slikar. Bogat stvaralački opus prekida smrt 1988. godine u Mödlingu.
Stadion "Juventus"
Juventus Stadium, komercijalno poznat kao i Allianz Stadium je naziv za stadion koji se nalazi u Torinu. Dom je italijanskog nogometnog kluba Juventusa.
Od 1. jula 2017. godine, Juventus Stadium je komercijalno poznat kao Allianz Stadium šest sezona do 30. juna 2023. godine.
Pozadina projekta
Juventus je 1990. godine preselio sa Stadio Comunalea na Delle Alpi koji je bio sagrađen za potrebe Svjetskog prvenstva koje se te godine održavalo u Italiji. .
Projekat izgradnje Delle Alpia je bio veoma kontroverzan jer stadion nije uspio vratiti uloženi novac. Stadion od 67.000 sjedećih mjesta bio je u prosjeku ispunjen samo njegovu trećinu kapaciteta. Oko terena je bila atletska traka tako da je vidljivost za gledaoce bila loša. Juventus je 2003. godine otkupio stadion od Gradskog vijeća.
Nakon Calciopolia 2006. godine Juventus se seli na renovirani Olimpijski stadion koji je također imao svojih problema; imao je mali kapacitet.
Konačni projekat izgradnje novog stadiona je predstavljen 20. novembra 2008. godine. Tadašnji predsjednik kluba Giovanni Cobolli Gigli najavljuje projekat kao "simbol snage i ponosa kluba". Završetkom izgradnje Juventus će postati prvi klub u Italiji koji posjeduje svoj stadion.
Ceremonijom otvaranja 8. septembra 2011. godine stadion je i službeno otvoren. Odigran je i prvi meč i to između Juventusa i Notts Countya koji je završen 1-1.
Prva službena utakmica je odigrana u okviru Serie A protiv Parme, 17. septembra. Prvi historijski strijelac je bio Juventusov defanzivac Stephan Lichtsteiner u 17. minuti. Utakmica je završena pobjedom domaćina 4-1.
centar|700px|mini|Panorama Juventusovog stadiona na ceremoniji otvaranja
Projekat
Stadion je izgrađen na mjestu nekadašnjeg Delle Alpija ali za razliku od starog zdanja, novi stadion je u potpunosti namjenjen u svrhu nogometa. Najudaljenije mjesto na tribini od terena dijeli 76 metara što je ranije bila najbliža udaljenost. Najbliži gledalac sjedi 7,5 metara od ivice travnjaka.
Moderan način gradnje prilagođen gledaocima na tribinama pruža sjajan doživljaj. U sklopu kompleksa je veliki komercijalni prostor. Stadion će biti otvoren svih sedam dana u sedmici. Cijeli prostor se ukupno nalazi na 355 hiljada kvadratnih metara. Sam stadion ima 16 kapija za ulaz i u slučaju nepredviđenih situacija, cijeli prostor će se moći isprazniti za 4 minute.
Najviše je obraćeno pažnje na detalje vezane za nogometaše pa su tako svlačionice, tuneli za izlazak na teren, mjesta za odmor i ostalo isplanirai do najsitnijeg detalja. Specifični dizajn tribina u obliku polu kruga i visoko kvalitetna osvjetljenost, udobnost i savršeni ugao će publici pruža pravi nogometni doživljaj kako u utakmicama u dnevnom, tako i u utakmicama koje će se igrati u večernjem terminu. I pored svega toga do travnjaka će dopirati dovoljno svjetlosti kako bi zadržao visoki kvalitet.
Korporaciji Al Group iz Torina je bio povjeren projekat, dok je respektabilan tim arhitekta i dizajnera bio sastavljen uglavnom od ljudi iz Italije.
Investicija je službeno vrijedna oko 105 miliona eura ali se pretpostavlja da je uloženo dodatnih 15 miliona eura radi dizajnerskih poboljšanja. Marketinška agencija Sportfive je sa Juventusom sklopila ugovor vrijedan 75 miliona eura, dok se očekuje da od zarade zahvaljujući prihodima od stadiona, bude vraćen sav ostali uloženi novac.
Tehničke karakteristike
Kapacitet: 41.507 mjesta za sjedenje Parking: 4.000 mjesta za automobile Cijela površina: 355.000 m2 Površina (unutrašnjost stadiona): 45.000 m2 Površina (poslovna zona): 150.000 m2 Površina (tržni centri): 34.000 m2 Površina (teren i tribine): 30.000 m2
Mangrove
Opis
Zbog vrlo ekstremnih uvjeta koji vladaju u područjima koju zahvataju plime i oseke, u šumama mangrova su se razvile ne baš raznovrsne ali zato vrlo produktivne zajednice visoko specijaliziranih živih bića. Razgranato korijenje mangrova kao i sedimenti koji se skupljaju između korijenja su životni prostor i kolijevke za razvoj mnogobrojnih vrsta. To su važna mjesta za mriještenje i odrastanje mnogih vrsta riba i rakova od kojih će neki kasnije nastanjivati koraljne grebene ili druge ekosisteme obalnih voda. Najveće rasprostranjenosti šuma mangrova su područja estuarija velikih rijeka u toplim područjima s puno kiše. Duž obala s aridnom klimom, na koralnim ostrvima i na sjevernim i južnim završecima suptropskih područja razvili su se niži, grmoliki oblici mangrova.
Korištenje
Brojne "proizvode" ekosistema šuma mangrove ljudi skupljaju i koriste (neke vrste rakova i školjki). Osim toga, ovi su sistemi od iznimne važnosti za obnovu ribljeg fonda kao i drugih oblika života u moru. Pored toga, šume mangrova daju i određenu zaštitu od erozije obala.
Na primjeru zadnjeg razornog tsunamija se pokazalo, da su ljudska naselja u područjima cjelovitih (neoštećenih ljudskim uticajem) šuma mangrova značajno manje stradala od onih, gdje tih šuma više nema.
IC 2028
IC 2028 (također poznat kao ESO 156-32 i PGC 14299) je spiralna galaksija koja je udaljena oko 458 miliona sg od Zemlje i nalazi se u sazviježđu Zlatna riba. Najveći prečnik je 0,80 (107 hiljada sg) a najmanji 0,6 uglovnih minuta (80 hiljada sg). Prvo otkriće je napravio DeLisle Stewart 7. decembra 1899. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 5189
NGC 5189 (također poznat kao ESO 96-PN16 i IC 4274) je planetarna maglina i nalazi se u sazviježđu Mušica. Prvo otkriće je napravio James Dunlop 1. jula 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
DN Galan 2012.
DN Galan 2012. bio je 45. izdanje godišnjeg atletskog mitinga u Stockholmu i 10. stanica Dijamantne lige 2012.
Estuarij
Nastajanje i obilježja
Estuariji se oblikuju pod uticajem plime i oseke, pri čemu ušće dobija oblik lijevka. Na sjevernoj polutki pod uticajem Coriolisove sile morska voda za vrijeme plime ulazi u rijeku snažnije uz lijevu obalu, dok se za vrijeme oseke u more vraća duž desne obale.
Estuariji se stvaraju naročito uz obale gdje su razlike između plime i oseke velike. Zbog toga su i rjeđi od delti. Mogu nastati samo kad je količina materijala koji donosi rijeka manji od količine koju morska voda u vrijeme oseke odnosi u more. Nasuprot tome su ušća u obliku delte, gdje se rijeka dijeli na niz rukavaca koji nastaju zbog sedimentnih nanosa različitog materijala koji rijeka donosi sa sobom.
Daljnje obilježje estuarija je prijelaz od riječne, slatke vode prema morskoj, premještanje tih voda i njena boćatost i poseban biljni i životinjski svijet na prijelazu od područja rijeke prema moru.
Danica (mitologija)
Danica je istaknuti lik narodnog pjesništva i slavenske pretkršćanske mitologije, opažajno vezan za osvit (također i kao Jutrenjica). Jedini asteronim među češćim antroponimima, među kojima je potvrđena od 14. st. Danica je planet Venera pri svojem pojavljivanju na jutarnjem nebu. Venera se može vidjeti navečer oko vremena zalaza Sunca ili u zoru oko vremena izlaza Sunca (i s više od tri sata otklona od izlaska ili zalaska Sunca). Osim iznimnih nebeskih pojava može biti najsjajnije trajno nebesko svjetlilo nakon Sunca i Mjeseca, u društvu nebeskih tijela koja se mogu uočiti i danju, kao i uzrokovati sjenu.
Opažači neba iz vremena praslavenske mitologije nisu je povezivali s pojavljivanjem u vrijeme sutona (Večernja zvijezda ili Večernjača). U historiji je povezivanje ove dvije pojave za jedno tijelo Plinije pripisao Pitagori (N. h., II., 37). Podvajanje jutarnje i večernje pojave u prethistorijskih Egipćana je Bonu/Tiu-Nutiri, u drevnih Grka Fosforos/Esperos (spoznaja o jednom izvoru svjetla pretpostavlja se za kasno 7. ili 6. st. pr. K.), u Rimljana Lucifer/Vesperugo (u današnjem italijanskom folkloru Lucifero/Vespero), a kasnije se u rimskoj antici izdvaja dominantni naziv (Fosforos, Lucifer). Najkasnije od poznog 3. st. pr. K. u kineskoj je astronomiji s obje svoje pojave smatrana za jedno svjetlo. Prethistorijski Babilonci, Asirci, Hetiti i Grci su jutarnju pojavu ovog planeta vezivali za ratničke boginje, a njenu večernju pojavu za plodonosne boginje.
Zastava Indonezije
mini|200px|Zastava Indonezije
Zastava Indonezije postoji još od 13. vijeka, a kao zvanična zastava zemlje je usvojena 17. augusta 1945 i od tada nije bila mijenjana. Zastava se sastoji od dvije horizontalne prugr, gronje crvene i donje bijele. Boje su tradicionalne indonežanske boje i koristila ih je jedna kraljevska dinastije u 13. vijeku.
Iako je simbolika zastave eksplicitno objašnjena, postoji i tradicionalno tumačenje ovih boja. Prema zvaničnom objašnjenju crvena predstavlja krv palih za nezavisnost, a bijela čistoću, ali je crvena i fizički život čovjeka a bijela spiritualni, tako da zajedno čine potpuno jedinstvo osobe. Tradicionalno gledano ove dvije boje su svete boje Indonezije, te svakodnevne boje njihove kuhinje, tako da je crvena boja šećera (od šećerne palme), a bijela boja riže.
Zastava Indonezije je slična zastavi Monaka, koja koristi iste boje u drugačijim razmjerama, te zastavama Poljske i Singapura.
Zastava Saudijske Arabije
mini|200px|Zastava Saudijske Arabije mini|150px|Civilna zastava Saudijske Arabije mini|150px|Mornarska zastava Saudijske Arabije Zastava Saudijske Arabije je usvojena u sadašnjoj formi 15. marta 1973.
Na zelenoj podlozi se nalazi bijeli mač i iznad njega arapskim pismom napisan šehadet. Zelena boja je boja islama i poslanika Muhammeda a.s. a šehadet je izraz pripadnosti islamu. Mač simbolizira čestitost i pravdu. Lice i naličje zastave nisu u potpunosti isti da bi se kelime-i-šehadet mogao sa obje strane čitati pravilno, s desna u lijevo.
FRMPD3
Aminokiselinska sekvenca
Dužina polipeptidnog lanca je 1.810 aminokiselina, a molekulska težina 199.209 Da.
Funkcija
Nagase et al (2001) prikupili su informacije o kodirajućim sekvencama neidentifikovanih gena, u projekatu sekvenciranja klonova ljudskih cDNK koji kodiraju velike proteine. Predstavili su čitave sekvence od 100 klonova cDNK neidentificiranih ljudskih gena, nazvanih KIAA1776 i KIAA1780-KIAA1878, iz biblioteke cDNK frakcioniranih po veličini izvedene iz ljudskog fetusog mozga, cijelog mozga odrasle osobe, hipokampusa i amigdale. Većina klonova cDNK koji će biti u potpunosti sekvencionirani odabrani su kao cDNK za koje je pokazano da imaju potencijal kodiranja in vitro eksperimentima transkripcije/translacije, a neki klonovi su odabrani korištenjem kompjuterski potpomognute analize terminalnih sekvenci cDNK.
Riječna delta
mini|300p|desno|Delta rijeke [[Lena u Rusiji]] Riječnom deltom se naziva karakteristični oblik ušća rijeke. Najpoznatija delta je delta Nila, koja je dobila naziv po sličnosti oblika grčkom slovu delta (Δ) i time postala eponim za sve druge delte širom svijeta.
541.
Godina 541. (DXLI) bila je redovna godina koja počinje u utorak u julijanskom kalendaru. U svoje vrijeme je bila poznata kao Godina konzulstva Bazilija bez kolege (ili, rjeđe, godina 1294. Ab urbe condita). Bazilije je posljednja ličnost koja je službeno imenovana za rimskog konzula, a nakon ove godine ta služba uvrštena je zajedno s drugima u Bizantijskom Carstvu. Zato je od sljedeće godine napuštena praksa navođenja konzularnih godina. Oznaka 541. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Riječna delta
Nastajanje
Nastajanje riječne delte je obilježeno odlaganjem sedimenta koji rijeka donosi sa sobom. Smanjenjem brzine toka vode kako se približava ušću, smanjuje se i snaga vode kojom nosi razne vrste sedimenta, koji se zbog toga taloži na dno i stvara prepreku. To opet dovodi do toga da voda mijenja smjer kako bi zaobišla prepreku, ili se razdvaja na rukavce. Veće delte se sastoje od niza brže i sporije tekućih ili čak stojećih rukavaca. To, međutim, nije moguće kad rijeke završavaju u morima sa velikim razlikama između plime i oseke, umjesto delte, kod tih se rijeka stvara ljevkasti estuarij. Kako rijeka teče u pravilu prema moru odnosno jezeru, kad stigne do vode koja ne teče, odlaže sediment, i time svoju deltu neprekidno "gura" dalje u more. To je vrlo vidljivo na snimci delte Nila.
Vrste delti
Pored ovdje navedene vrste delte, postoji još nekoliko drugačijih oblika delti:
Temperatura
Temperatura je fizikalna veličina kojom se izražava toplotno stanje neke materije. Ona ovisi o tome koliko toplote sadrži neko tijelo određene mase i pritiska. Temperatura ne može prelaziti s tijela na tijelo, nego prelazi toplota, a temperature se izjednačavaju. Jedinica za mjerenje temperature u SI jeste kelvin (K), a postoji i još nekoliko jedinica koje ne pripadaju SI: stepen Celzija (°C), stepen Fahrenheita (°F). Najniža teoretski moguća temperatura je 0 K (-273,15 °C). Naziva se apsolutnom nulom.
Apsolutna termodinamička temperatura
Ova definicija temperature polazi od rada reverzibilne toplotne mašine, za koji je omjer temperatura toplog i hladnog rezervoara jednak omjeru količine topline predane iz toplog i primljene u hladni rezervoar:
Ovo je univerzalna definicija temperature stoga što je nezavisna o materijalu (tvari) i načinu rada toplotne mašine dokle god je toplotna mašina reverzibilna.
Mnogi fizički procesi povezani su s temperaturom; neki od njih su dati u nastavku:
Skale
Temperaturnim skalama su potrebne dvije vrijednosti za definiciju: tačka odabrana kao nula stepeni i veličine inkrementalne jedinice temperature.
Napomene i reference
mini|Dva termometra koja pokazuju temperaturu u Celzijusima i Farenhajtu
Svarog
mini|250px|Moderna, umjetnička reprezentacija Svaroga Svarog, prema crkvenoslavonskom prevodu hronike Jovana Malale (kraj 5. vijeka, Antiohija – poslije 574, Carigrad), jest bog kovač i otac Dažbogov. Po mišljenju nekih istraživača on je vrhovni bog Istočnih Slavena i nebeska vatra. Pojedini istraživači poistovjećuju Svaroga sa Svarožičem.
Etimologija
Istraživače je još davno zanimalo zvučenje teonima Svarog, sa drevnoindijskog jezika svarga (nebo, nebeski). Proizilazeći iz te sličnosti, stvoren je zaključak o lingvističkom srodstvu tih riječi, a čak se i sumnjalo i u vjerodostojnost Svaroga, kao slavenskog boga. U današnje vrijeme, zahvaljujući teoriji, О. N. Trubačova o indoarijskom jezičnom korijenu, u Sjevernom Pričernomorju, rađeni su eksperimenti kako bi riješili tu dilemu o indoarijskom porijeklu teonima Svarog. Po mišljenju Trubačeva, teonim su Slaveni posudili od indoarijevaca, tj. svarga (nebo, nebeski).
Teorija O. Trubačova, o indoarijskoj lingvističkoj konponenti u Sjevernom Pričernomorju bila je sa jedne strane podvrgnuta kritici iranista E. A. Grantovskog i D. S. Rajevskog i indologa Manfreda Mayrhofer, a također je u to vrijeme podržana njemačkim indoevropistom Wolfgang P. Schmidom,  ruskim indologom  V. N. Тоporovom i iranisticom i indologom – Dž. I. Edelman, koja, pozivajući se na rad О. Тrubačova, smatra mogućim očuvanje indo-arijskog elementa u Sjevernom Pričernomorju, tako i prodiranje u slavenske jezike posuđenih riječi, koje se nisu uvijek razlikovale od iranskih riječi. Italijanski slavist М. Enrieti, protiveći se teoriji O. Trubačova о očuvanju indoarijskog elementa u Sjevernom Pričernomorju, dopušta mogućnost direktne posudbe teonima Svarog u slavenski jezik iz indoarijskog. S druge strane, arheolog i socijalni antropolog L. S. Klajn, npr, ne vidi drugih alternativa u slučaju teonima Svarog, osim složiti se s indoarijskom hipotezom.
Max Vasmer piše, da je teonim Svarog povezan s praslavenskim svara, (svarь), a što označavaв onaj koji se spori, onaj koji kažnjava. Viljo Johannes Mansikka tvrdi da je riječ posuđena od slavenskih rumuna sfarogŭ, švarogŭ (suh, plamen).
Svarog u historijii starih ljeta
Kako pokazuju istraživanja, koja se odnose na ipatijevske ljetopise, u drevnoruskom panteonu naročito tijesne veze su povezivali Svaroga sa Dažbogom, koji se u ljetopisima naziva sinom Svaroga. U posljednje vrijeme V. I Zubov dao je pretpostavku, da u slavenskoj mitologiji nije postojalo božanstvo Svarog. Za razliku od personifikacije vatre, Svarožiča, ime Svaroga kod Istočnih Slavena spominje se samo jednom. U tom jednom spominjanju najvjerovatnije je pogrešna interpretacija imena Svarožič kao sin Svaroga,  koju su napravili prepisivači, kako bi adekvatno preveli legendu iz Hronike. Na kraju nema većih osnova smatrati ime boga Svarožič patronimom (prezimenom). Proizilazeći iz toga N. I. Zubov smatra da je ime Svarog izmislio prepisivač. S tačke gledišta takvog pristupa, postaje jasna činjenica, da se Svarog spominje samo jednom i da takvog višeg boga, najvjerovatnije nije ni bilo.
Folklor
Svarog predstavlja jedno od najviših božanstava Slavena. On nije bio moćan kao neki drugi bogovi kao na primjer Perun, ali je on zato smatran gospodarem bogova. Nekad se smatra i inkarnacijom Roda. Svarog je otac i stvoritelj bogova. On je poslije Roda nastavio stvaranje svijeta. Postavio je dvanaest stubova na koje je poslije naslonio nebeski svod. Iskovao je zvijezde. Zvjezdano nebo je zapravo točak koje obrće Svarogov brat Perun i sadrži dvanaest zodijaka, koji simbolizuju dvanaest glavnih božanstava. Iskovao je Sunce i postavio ga je na nebo. Prema legendi, kada je Svarog završio sa stvaranjem sveta, odveo je svoju ženu Boženu Vidu (prema nekim legendama njegova žena je bila Lada) na zemlju da joj pokaže svoje djelo. Dok se Svarog divio svom djelu, Vida je zaspala pod granama jednog stabla. Sanjala je kako svijetom hodaju stvorenja slična Svarogu i njoj. Kada se probudila, rekla je Svarogu šta je sanjala. Svarog joj odgovori da je i on mislio da upravljanje svijetom prepusti zemaljskim bićima nalik na njih. Svarog ode do dva stabla i načini od njih ljude. Ti ljudi su bili su nijemi i bez života. Jednom je Svarog udahnuo život, drugom Vida. Od hrasta kome je Svarog udahnuo život nastade muškarac, kome dadoše ime Dobravko, a od lipe kojoj je Vida udahnula život nastade mlada žena kojoj dadoše ime Ljubljanka. Svarog im je namijenio dužnost da načine potomstvo koje će živjeti na zemlji i koje će samo krojiti svoju sudbinu. Tako Svarog završi stvaranje sveta. Svarog je iskovao prvu burmu za bračni par i postao time zaštitinik braka. Naučio je ljude kako da obrađuju čelik.
Svarog u savremenoj kulturi
Mi živimo na očinskoj zemlji, Unuci Svaroga-slavna djeca! I leti na krilatom konju Rusija u daleka tisučljeća!
543.
Godina 543. (DXLIII) bila je redovna godina koja počinje u četvrtak u julijanskom kalendaru. Oznaka 543. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Zastava Filipina
Zastava Filipina je usvojena 12. juna 1898. ali su 1997. boje neznatno modificirane.
Zastava se sastoji od dvije jednake horizontalne pruge, plave i crvene. Sa strane se nalazi bijeli trougao sa zlatnim suncem okružen zlatnim zvijezdama. U ratna vremena zastava se okreće tako da crvena stoji iznad plave.
544.
Godina 544. (DXLIV) bila je prijestupna godina koja počinje u petak u julijanskom kalendaru. Oznaka 544. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
BackTrack
BackTrack je nastao spajanjem Auditor Security Linuxa sa with WHAX (nekadašnji Whoppix).
Verzija BackTrack 5 R3 dostupna je od 13. augusta 2012. godine.
BackTrack 4 je moguće instalirati i koristiti kao primarni operativni sistem, ili ga pokretati sa LiveDVD-ja ili USB drive-a.
Izuzetno je popularan među profesionalnim penetracijskim testerima, vladinim agencijama kao i entuzijastima na polju informatičke sigurnosti, kao i hakerima koji obično pokušavaju ući u određene informatičke sisteme, posebno WiFi uređaje.
Land Rover Defender
Land Rover Defender je poznati britanski terenac koji je nastao na osnovu poznatog Land Rover Series koji se proizvodio još od 1948. U 2013. godini je najavljeno da će se proizvoditi do decembra 2015. godine.
Proizvodnja ovog terence je tekla od 1983. uz više promjena modela tokom proizvodnje. Do 1986. u proizvodnji se vodio pod nazivom Land Rover Series, a kasnije se proizvodio pod danjašnjim nazivom Defender. Tokom ranih 90-tih je razvijen novi model turbodizelskim motorom zapremine 2495 cm ³. Ovaj terenac je svoju slavu stekao u bespućima Sahare, veoma je rasprostranjen u mnogim armijama diljem svijeta.
Lech Kaczyński
mini|[[George W. Bush, Lech Kaczyński (2007.)]] Lech Aleksander Kaczyński (fonetski: Leh Aleksander Kačinjski, Varšava, 18. juna 1949. – Smolensk, 10. aprila 2010.) je bio poljski pravnik, političar, predsjednik Poljske (2005–2010). Prije svog mandata na funkciji predsjednika, prethodno je bio gradonačelnik Varšave od 2002. do 2005., predsjednik Vrhovnog ureda za reviziju od 1992. do 1995. godine, a kasnije ministar pravde i generalni javni tužilac od juna 2000. do razrješenja u julu 2001. godine.
Biografija
Tokom komunističkog perioda, Kaczyński je bio aktivista prodemokratskog antikomunističkog pokreta u Poljskoj, Odbora za odbranu radnika, kao i Nezavisnog sindikalnog pokreta. U avgustu 1980. postao je savjetnik Štrajkačkog odbora u Gdanjskom brodogradilištu i pokreta Solidarnost. Nakon što su komunisti uveli vanredno stanje u decembru 1981. godine, interniran je kao "antisocijalistički element". Nakon puštanja na slobodu, vratio se sindikalnim aktivnostima i postao član podzemne Solidarnosti. Kada je Solidarnost ponovo legalizovana kasnih 1980-ih, Kaczyński je 1988. bio aktivni savetnik Lecha Wałęse i njegovog Odbora građana solidarnosti.
Od februara do aprila 1989. godine, zajedno sa svojim bratom, učestvovao je u Poljskim razgovorima za okruglim stolom. Nakon pobjede Solidarnosti na poljskim parlamentarnim izborima 1989. godine, Kaczyński je postao senator i potpredsjednik pokreta. Zatim je na poljskim parlamentarnim izborima 1991. godine izabran u Sejm kao nestranački član. Bio je i glavni savjetnik i pristalica Lecha Wałęse kada je ovaj izabran za predsjednika Poljske u decembru 1990. Wałęsa je predložio Kaczyńskog za ministra sigurnosti u Predsjedničkom uredu, ali ga je smijenio 1992. Godine 2003. Kaczyński je suosnivač stranke Zakon i pravda, nakon odvajanja od Izborne akcije solidarnosti i Hrišćanske nacionalne unije, zajedno sa svojim bratom. Kaczyński je bio predsjednički kandidat ove stranke tokom predsjedničkih izbora u Poljskoj 2005. godine. U prvom krugu glasanja, Kaczyński je dobio 33,1% glasova. U drugom krugu glasanja, Kaczyński je dobio 54,04% glasova, pobijedivši Donalda Tuska. Položio je zakletvu kao predsjednik 23. decembra 2005. godine.
NGC 509
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 2217
Najbliži NGC/IC objekti
Sljedeći spisak sadrži deset najbližih NGC/IC objekata.
Zastava Indije
mini|200px|Zastava Indije
Zastava Indije je usvojena 22. jula 1947. i blago modificirana 15. augusta iste godine. Sastoji se od tri jednake horizontalne pruge, gornje šafran boje, bijele i donje zelene. U centru se nalazi marinskoplavi točak sa 24 linije.
Zastavu sa ove tri boje je prvi put upotrijebila najveća indijska stranka, Indijski nacionalni kongres (INC) kao svoju nezvaničnu zastavu. Tada su boje predstavljale sljedeće, crvena - hinduizam, zelena - islam a bijela ostale religije, iako su mnogi smatrali da bijela stoji kao objedinjenje islama i hinduizma. Pri oficijelnom usvajanju zastave dato je sljedeće objašnjanje: šafron predstavlja samoodricanje, jer vođe moraju biti indiferentne prema materijalnim dobrima i posvetiti se svom poslu. Bijela je svijetlo, put istine. Zelena je odnos prema zemlji. Točak u sredini je čakara, predstavlja zakon vrline i istinu. Također predstavlja pokret koji Indija treba da slijedi.
Land Rover Wolf
Land Rover Wolf je vojno terensko vozilo nastalo na osnovu vozila Land Rover Defender. Wolf je testiran unaprijeđen prije nego što ga je prihvatilo britansko ministarstvo odbrane.
Opis
Pogonjen je motorom 300 TDi snage 111 KS, koji je znatno snažniji nego onaj u civilnim verzijama. Vojna verzija je dobila i izmjenu osovine kao bi izdržala različite konfiguracije terena. Krov vozila je izrađen od fiberglasa zbog znatno jeftinije proizvodnje i lakšeg uklanjanja nego u slučaju aluminijskog krova. Rezervni točak je u većini slučajeva montiran s bočne strane.
545.
Godina 545. (DXLV) bila je redovna godina koja počinje u nedjelju u julijanskom kalendaru. Oznaka 545. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Konj s hvataljkama
mini|desno|300px|Gimnastičar na konju s hvataljkama Konj s hvataljkama jest gimnastička sprava. Na takmičenjima na njoj vježbaju samo muškarci i smatra se jednom od težih sprava.
Historija
Sprava je stara stoljećima, a izumljena je kao vještački konj na kojem su vojnici vježbali uzjahivanje i sjahivanje.
Općenito
Vježbe na konju s hvataljkama moraju se izvoditi lagahno, kontinuirano, s jednim lancem kružnih i klatnih pokreta, sunožnih kružnih pokreta (kola), makazastih pokreta (striževi), a uz upotrebu svih ostalih dijelova sprave. Kapacitet pokreta koje jedno tijelo može izvesti s ekstremnom preciznošću sastavljen je od kružnih elemenata, a ukomponiranih u jednu cjelinu sa svim ostalim elementima, te čini jednu elegantnu kompoziciju. Elementi snage i izdržljivosti na ovoj spravi nisu dozvoljeni.
Helix
Helix je komercijalna Linux distribucija bazirana na Ubuntuu odnosno Debianu namijenjena radu u oblasti IT sigurnosti, prvenstveno za digitalnu forenziku. Koristi GNOME sučelje i posjeduje mnoštvo forenzičkih alata.
Aktuelna verzija Helix 3 dostupna je u tri varijante i to: Helix 3 Pro, Helix 3 Live Response i Helix 3 Enterprise.
Helix 3 Pro je najnoviji član Helix 3 porodice proizvoda, pokreće se sa LiveCD-a i služi za klasičnu forenzičku istragu i analizu.
Helix 3 Enterprise namijenjen je mrežnom okruženju gdje je potrebno preventivno djelovati ali i vršiti analizu rizičnih ponašanja, kršenja pravila i hakerskih napada.
Prethodna verzija Helix distribucije bila je besplatna što je uticalo na široku rasprostranjenost ove distribucije.
Tihi okean
mini|Pacifički okean Tihi okean ili Pacifik (od latinskog Mare Pacificum, mirno more) je najveći od 5 okeana. Nalazi se između Južnog okeana, Azije, Australije i zapadne hemisfere.
Ime mu je dao Ferdinand Magellan, poznati portugalski istraživač-moreplovac. Ovaj okean zauzima trećinu Zemljine površine, bolje rečeno 179,7 miliona km2, što je više od ukupne površine cjelokupnog Zemljinog kopna. Proteže se na približno 15.500 kilometara, od Beringovog mora na Arktiku na sjeveru do ledenih dijelova Antarktike na jugu. Iako nema neke prirodne granice koja bi ga odvajala od Južnog okeana, taj njegov dio na Antarktici naziva se Južni okean. Granica je dogovorna.
Tihi okean najširi je na 5° sjeverne geografske širine. Proteže se na 19.800 kilometara od Indonezije do obala Kolumbije i Perua. Najdublja tačka ujedno je najdublja tačka na svijetu. Nalazi se u Marijanskoj brazdi, a podatak o njenoj dubini stalno varira, posljednji podatak kaže 11.022 metara ispod nivoa mora. Prosječna dubina je 4.300 metara.
Tihi okean sadrži oko 25.000 ostrva (više nego u svim drugim okeanima zajedno), od kojih je većina južno od ekvatora. Jedna teorija govori kako se tektonske ploče u Tihom okeanu smanjuju, dok se one u Atlantskom okeanu povećavaju.
Duž nepravilnih zapadnih granica Tihog okeana leže mnoga rubna mora, od kojih su najveća Koraljno, Južnokinesko, Japansko, Tasmansko i Žuto more. Malajskim prolazom je spojen s Indijskim na zapadu, te Magellanovim moreuzom na istoku s Atlantikom. Prema sjeveru, Beringov prolaz spaja ga s Arktičkim okeanom.
Kako se Tihi okean širi na ± 180° geografske dužine, gdje zapad postaje istok, azijska strana okeana se smatra istočnim Tihim okeanom, a suprotna je strana zapadni Tihi okean. Datumska granica većim dijelom prati ±180° geografske dužine koja razgraničava istočni i zapadni dio. No, na nekim se mjestima odvaja od te geografske odrednice. Tako na sjeveru skreće prema istoku da bi zaobišla najistočniji dio Azje, zatim skreće prema zapadu obilazeći Aleutska ostrva da bi zatim puno južnije jako skrenula prema zapadu kako bi obuhvatila ostrvsku državu Kiribati i još neke manja ostrva.
Tokom Magellanovog putovanja do Filipina, po izlasku iz prolaza kroz Ognjenu zemlju (prolaz je kasnije po njemu dobio ime) poznatom po silovitim olujama, učinilo mu se da je Tihi okean vrlo miran okean, po čemu je dobio i ime. Ipak, nije uvijek miran. Kopno raspršeno po Tihom okeanu podložno je vulkanskim erupcijama i potresima. Također, brojni tajfuni počinju upravo na tom području. No, najopasniji su cunamiji (koji su posljedica podvodnih potresa) s ogromnim valovima koji uništavaju ostrva i gradove na svom putu.
Karakteristike vode
Temperature mora u Tihom okeanu kreću se od smrzavajućih na Zemljinim polovima do vrlo toplih (oko 29 °C) na ekvatoru. Salinitet također varira po geografskoj dužini. Voda bliže ekvatoru manje je slana od one u umjerenom pojasu zbog mnogo obilnih padavina na ekvatoru tokom cijele godine. Također, salinitet vode na polovima vrlo je nizak zbog malenog ili nikakvog isparavanja vode. No, po prosjeku temperatura, Tihi okean topliji je od Atlantskog okeana.
Morske struje na sjevernoj polutci uglavnom se kreću u smjeru kazaljke na satu, a na južnoj polutci obrnuto. Sjevernoekvatorska struja tjerana vjetrovima kreće se širinom od oko 15°N u smjeru zapada da bi kod Filipina skrenula na sjever i postala topla japanska ili Kuroshio struja.
Na oko 45°N Kuroshio struja skreće prema istoku gdje se račva. Dio struje skreće prema sjeveru postajući Aleutska struja. Drugi dio vodenih masa skreće prema jugu i ponovo dolazi u područje sjevernoekvatorske struje. U blizini Sjeverne Amerike, Aleutska struja također se račva. Sjeverni dio ulazi u Beringovo more kružeći njime u smjeru kazaljke na satu. Južni krak usporava i nastavlja prema jugu kao kalifornijska struja.
Južnoekvatorska struja prati ekvator u smjeru zapada. Istočno od Nove Gvineje skreće prema jugu da bi se na oko 50°S, priključila antarktičkoj struji. U blizini čileanske obale, južnoekvatorska se struja dijeli; jedan ogranak teče oko rta Horn, a drugi skreće prema sjeveru i formira peruansku ili Humboldtovu struju.
Geološki podaci
U sklopu zatvorene putanje Andesitske linije, nalaze se brojne vulkanske planine, ostrva i stijene koje karakteriziraju središnji Tihi okean. Ovdje se lava nježno uzdiže i gradi ogromne podvodne vulkanske planine. No, izvan Andesitske linije, vulkani su eksplozivni i tvore takozvani Pacifički vatreni prsten.
Kopnene mase
mini|250px|Tihi okean je pun [[vulkana i okeanskih brazdi.]] Najveća je kopnena masa na čitavom Tihom okeanu Nova Gvineja, ujedno i drugi najveće ostrvo na svijetu. Gotovo su sva ostrva i atoli između koordinata 30°N i 30°S, tj. od jugoistočne Azije do Uskršnjeg ostrva. Polinezijski trokut, koji spaja Havaje, Novi Zeland i Uskršnje ostrvo, okružuje sve ostale ostrvske cjeline (Cookova ostrva, Samoa, Tokelau, Tonga, Tuamotu, Tuvalu i Wallis i Futuna).
Sjeverno od ekvatora i zapadno od datumske granice nalazi se nevjerovatno mnogo malih mikronezijskih ostrva, uključujući Karolinska, Marijanska i Maršalska ostrva.
U jugozapadnom kutu Tihog okeana leže ostrva iz melanezijske grupe, kojima dominira Nova Gvineja. Ostala ostrva iz ove grupe uključuju Fidži, Novu Kaledoniju, Solomonska ostrva i Vanuatu.
Ostrva Tihog okeana se dijele na tri osnovne vrste:
Historija i ekonomija
Vidi i: Okeanija desno|mini|200px|[[James Cook, poznati engleski istraživač iz 17. vijeka.]] Važne su se ljudske migracije dogodile na Tihom okeanu u prahistoriji, od kojih je najistaknutija bila polinezijska migracija od azijskog ruba okeana do Tahitija i Novog Zelanda.
Evropljani su došli u kontakt s Okeanijom u 16. vijeku. Prvi istraživač koji je zapisao svoja putovanja do Okeanije bio je Vasco Núñez de Balboa (1513. godine), a potom i Ferdinand Magellan tokom svojih putovanja od 1519. do 1522. 1564. godine, konkvistadori su prešli Tihi okean krenuvši iz Meksika. Ostatak 16. vijeka prošao je pod najsnažnijim španskim uticajem. Brodovi su kretali iz Španije do Filipina, Nove Gvineje i Solomonskih ostrva.
Imperijalizam u 19. vijeku za posljedicu je imao okupaciju brojnih okeanijskih teritorija od Velike Britanije i Francuske, a potom i SAD-a. Jedan od najvećih doprinosa u historiji okeanografije imao je Charles Darwin 1830-ih ploveći brodom Beagle.
Sedamnaest nezavisnih zemalja nalazi se u Tihom okeanu: Australija, Fidži, Japan, Kiribati, Maršalova ostrva, Mikronezija, Nauru, Novi Zeland, Palau, Papua Nova Gvineja, Filipini, Samoa, Solomonska ostrva, Tajvan, Tonga, Tuvalu i Vanuatu. Jedanaest od ovih sedamnaest zemalja steklo je potpunu nezavisnost 1960. godine. Sjevernomarijanska ostrva zapravo su pod vlašću SAD-a, dok su Cookova ostrva i Niue u sličnim odnosima s Novim Zelandom. U sklopu Tihog okeana, osim SAD-a, svoje teritorije i danas imaju Čile, Ekvador, Francuska, Japan i UK.
1986. godine su članice južnopacifičkog ugovora odredile da je ogroman dio Tihog okeana nedostupan za nuklearna testiranja i odlaganje nuklearnog otpada na tom području.
Makao
Makao (Macao ili Macau) je jedna od dvije teritorije posebne upravne regije Kine, zajedno sa Hong Kongom. Makao je teritorija na kojoj živi više od pola milona stanovnika, a sastoji od poluostrva i dva ostrva. Makao je u svijetu posebno poznat po turizmu i kockanju, kao i po razvijenoj tekstilnoj i elektroničkoj industriji, te bankarstvu. Makaom je upravljao Portugal sve do 1999. godine, kada je nadležnost prepuštena Kini. Ovo je bila najstarija evropska kolonija u Kini. U sastavu NR Kine, Makao uživa veliku autonomiju koja je garantovana po principu „jedna država, dva sistema”.
Breakfast in America
Breakfast in America je šesti studijski album koji je snimila i izdala britanska muzička grupa Supertramp. Na ovom albumu se nalaze četiri singla: titl, "Goodbye Stranger", "The Logical Song", i top 20 hit "Take the Long Way Home".
U originalnom snimanju Rick Davies nije želio pjesmu "Breakfast in America". Nije ni htio da se album tako i zove u prvom mjestu, ali kad ga je Roger Hudgson ubjedio da prihvati, on je ipak i prihvatio.
Slika na albumu pokazuje senf i kechup izpred Statue Slobode u SADu. Album je bio digitalno izrađen 2002 godine.
ISO 8859-2
Izgled kodne stranice
Prikazani su karakteri i njihova heksadecimalna vrijednost u Unicodeu za kodove od 160 do 255 (A0 do FF heksadecimalno). Kodovi od 32 do 126 jednaki su kodovima u standardu ASCII.
Njemačko-urugvajski odnosi
Njemačko-urugvajski odnosi su vanjski odnosi između Njemačke i Urugvaja. Njemačka ima ambasadu u Montevideu. Urugvaj ima ambasadu u Berlinu, generalni konzulat u Hamburgu i 6 počasnih konzulata (u Bremenu, Dizeldorfu, Frankfurtu na Majni, Minhenu, Potsdamu i Štutgartu). Njemačka je glavni trgovinski partner Urugvaja u Evropskoj uniji.
Historija
desno|mini|Ambasada Njemačke u Montevideu desno|mini|Ambasada Urugvaja u Berlinu Počevši od 1850-ih, njemački imigranti dali su važan doprinos razvoju Urugvaja. Urugvaj je nudio azil njemačkim Jevrejima počevši od 1935. Menonitske zajednice su emigrirale iz Njemačke u Urugvaj nakon Drugog svjetskog rata, počevši od 1948.
Tokom Prvog svjetskog rata, Urugvaj je stao na stranu Njemačke i prekinuo diplomatske odnose.
Dana 13. decembra 1939. godine, bitka kod River Plate se odigrala kod obala Urugvaja gdje su britanske snage potopile njemački Graf Spee. Došlo je do diplomatske bitke s dr. Albertom Guanijem kao urugvajskim ministrom vanjskih poslova koja je odredila rok od 72 sata da brod ostane u luci Montevideo. Većina preživjele posade Graf Speea od 1.150 internirana je u Urugvaj i Argentinu, a mnogi su ostali nakon rata. Zvaničnik njemačke ambasade u Urugvaju rekao je da je njegova vlada poslala službeno pismo u kojem iznosi svoj stav o tome da li Njemačka polaže pravo na vlasništvo nad brodom. Njemačka tvrdnja bila bi nevažeća jer je početkom 1940. nacistička vlada prodala prava na spašavanje broda urugvajskom biznismenu koji je djelovao u ime britanske vlade. Međutim, prema urugvajskom zakonu, sva prava na spašavanje bi istekla.
Političke osnove
Fondacija Friedrich Ebert i Fondacija Konrad Adenauer imaju predstavništvo u Montevideu. Ostale njemačke fondacije uključuju Fondaciju Friedrich Naumann, Fondaciju Heinrich Böll i Fondaciju Rosa Luxemburg.
546.
Godina 546. (DXLVI) bila je redovna godina koja počinje u ponedjeljak u julijanskom kalendaru. Oznaka 546. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.